

Datum: 15. 6. 2022

**Obvestilo o letovanju otrok na Debelem rtiču**

Obveščamo vas, da je vaš otrok sprejet v zdravstveno ali socialno letovanje Območnega združenja Rdečega križa Novo mesto v Mladinskem zdravilišču in letovišču RKS na Debelem rtiču.

Vabimo vas na **sestanek o letovanju otrok** na Debelem rtiču, ki bo PREKO ZOOM-A, v četrtek, 23. junija 2022 ob 16.00 **in v živo**, v četrtek, 23. junija 2022 ob 17.00, na OZ RKS Novo mesto, Ulica Slavka Gruma 54a. Po e-mailu, ki ste ga navedli v prijavi, boste dobili povabilo. **Za sestanek se prosimo prijavite na: letovanje.rknm@gmail.com ali na številko:** **07 6000670**.

NAVODILA

Otroci bodo potovali z avtobusom. Prosimo, da ste **na zbirnem mestu vsaj 15 minut pred odhodom**.

1. **izmena: 12. – 19. julij 2022**
2. **izmena: 19. – 26. julij 2022**

|  |  |  |
| --- | --- | --- |
| Ura odhoda | Kje? | Ura prihoda |
| 7. 10 | Avtobusna postaja Škocjan | 14. 15 |
| 7. 20 | Parkirišče Kulturnega centra Primoža Trubarja Šentjernej | 14. 00 |
| 7. 15 | Avtobusna postaja Žužemberk | 14. 00 |
| 7. 20 | Avtobusna postaja na Dvoru | 13. 45 |
| 7.30 | Avtobusna postaja Straža | 13. 40 |
| 8. 00 | Avtobusna postaja pri Tušu Novo mesto | 13. 30 |

Še vedno so ponekod tudi **problemi ušivosti otrok, zato odpravite** to morebitno nadlogo še preden bo otrok šel na letovanje. Sredstvo proti ušem kupite v lekarni. V primeru, da bo imel vaš otrok uši, bo moral domov.

V primeru, da vaš otrok s **kateregakoli razloga ne bo mogel na letovanje, vas prosimo, da nas pravočasno obvestite,** **vsaj en teden pred datumom odhoda** na tel.: 07 6000670, brez obvestila ne vračamo akontacije za letovanje.

**Starši lahko pokličete pedagoškega vodjo od 18.30 do 19.30 na GSM 031761954. Obiski niso željeni.**

**Priporočen seznam potrebščin:**

|  |  |
| --- | --- |
| ZELO POMEMBNO   * Zdravstvena kartica * Zdravila in pisni napotki za vzgojitelja (v kolikor otrok jemlje zdravila) * Steklenička z vodo * Manjši nahrbtnik * Rokavčki (neplavalci)   PRIPOMOČKI ZA PLAŽO   * Sončna krema z visokim zaščitnim faktorjem * 2x kopalke * 2x kopalna brisača * Kapa s šiltom / klobuk   OBLAČILA   * Pižama * Spodnje perilo (za vsak dan) * Kratke majice (za vsak dan eno) * Kratke hlače (če je mogoče več) * Pulover / toplejša jopa z dolgimi rokavi * Trenirka * Nogavice (za vsak dan) * Vetrovka (ni obvezno) | OBUTEV   * Sobni copati * Poletni natikači * Športna obutev * Copati za v vodo   OSEBNA HIGIENA   * 2x brisače za osebno higieno * Pribor za osebno higieno 🡪 zobna ščetka, zobna pasta, glavnik, milo, šampon * Damski vložki (če je potrebno)   RAZNO   * Vrečka za umazano perilo * Dežnik * Sredstvo proti komarjem, klopom   Po želji:   * Žepnina (za sladoled, razglednice, cca. 25-35€) * Najljubša igrača * Pripomočki za plavanje (plavutke, maska, rokavčki) * Družabne igre |

**MOBITELI SO PREPOVEDANI!**

V otrokovi potovalni torbi naj bo obvezno priložen seznam otrokovih stvari, zunaj torbe pa nalepljen otrokov naslov.

Lepo pozdravljeni.

OZ RKS Novo mesto

**Letovanje sofinancirajo ZZZS, OZ RKS Novo mesto in krajevne organizacije RK ter občine: Mo Novo mesto, Šentjernej, Škocjan, Straža, Dolenjske Toplice, Šmarješke Toplice, Mirna Peč, Žužemberk.**